Type DCS | S.A. TROX Belgium/TROX Belgium N.V.
Frontrooster met rond geperforeerd patroon
Frontrooster met rond geperforeerd patroon en zichtbare uitblaasdüse
K1 – 1.3 – 1 Technical Leaflet 4,7 MB pdf Die Pos | News | Woede oor beskuldiging op Facebook
23 February 2018 l Marietjie Steenkamp l Views: 303 l 28 days ago
Die foto van Theo Pienaar wat op Facebook geplaas is en hom inkrimineer as motordief.
Theo Pienaar, ’n bekende inwoner van Mookgophong, was uit die veld geslaan toe hy op Dinsdag 13 Februarie verneem dat sy foto op ’n Facebook-blad geplaas is en daar beweer word dat hy betrokke was by ’n poging om ’n motor te steel.
Pienaar en sy vrou, Alfrieda, was op pad terug van Polokwane en het op Mokopane stilgehou om inkopies by die Pick n Pay-sentrum te doen.
“Ek het by die motor gewag en uitgeklim om te rook. Toe ek tuis kom, moes ek hoor dat ’n ene Jennifer Haasbroek van Mokopane ’n foto van my op Facebook geplaas het met ’n boodskap waarin sy beweer ek en die motorwag wou haar voertuig steel,” het Pienaar aan Die Pos gesê.
“Wees asseblief op die uitkyk vir die man. My kar wou glad nie sluit nie. Gelukkig het ek aan my kar se deur gevoel voor ek geloop het. Ek kon nou sonder ’n kar gesit het. Asseblief wees versigtig hy en die karwag werk saam *pnp mall*,” (sic) het Haasbroek geskryf.
Nadat Pienaar dit gelees het, het hy vir haar geskryf en daarop aangedring dat sy omverskoning vra, maar hy sê sy versoek het op dowe ore geval. Pienaar is uiters ontstoke en het aan Die Pos gesê hy het reeds ’n prokureur gaan spreek en het besluit om verdere stappe teen Haasbroek te neem. Pienaar het gesê dat hy besluit het om die betrokke motorwag ook van die voorval te vertel.
“Dit het tyd geword dat mense besef dat hulle nie aantygings op sosiale media kan maak sonder om die gevolge daarvan te dra nie. Dit help ook nie om dit dan daarna te verwyder en te dink die bewyse is weg nie. Gelukkig het ek goeie vriende wat die inskrywing afgeneem en vir my gestuur het,” het ’n ontstoke Pienaar gesê.
Volgens Christo Nel, Pienaar se prokureur, gaan hulle voort met stappe. Haasbroek word die geleentheid gegun om op Facebook verskoning te vra. Indien sy versuim om dit te doen, sal kriminele stappe ook oorweeg word, het hy gesê.
Die Pos het ’n boodskap aan Haasbroek gestuur om haar kant van die saak te stel, maar sy het teen druktyd nie op die boodskap gereageer nie.
* Die Pos het in 2016 ’n berig deur Willem de Klerk, ’n mediaregprokureur in Johannesburg, geplaas oor die gevare van uitlatings op sosiale media. Wat belangrik is, is dat “publikasie” enige vorm van kommunikasie insluit, hetsy deur die gesproke woord, geskrewe woord of self foto’s. Laster kan gepleeg word op enige platform en in enige formaat, insluitend op webtuistes, blogs, sosiale media en in koerante, het De Klerk geskryf.